Նույն ցուցահանդեսի առիթով Գառզուն, պատասխանելով «Պանորամա դի մոնդի» թղթակից Մարտին Քատիոնի հարցին, թե ապրելու համար պատմության ո՞ր շրջանը պիտի նախընտրեիք, պատասխանել է. «Ոչ մեկը: Նրանք բոլորն էլ ունեցել են իրենց դաժանությունները: Վերածնությունը, որ այդքան գեղեցիկ գործեր է տվել, ոճիրներով լի էր, որովհետև բոլոր ժամանակներում շատ ստրուկներ կտեսնեմ և քիչ՝ երջանիկներ»: Գառզուի պատկերացմամբ՝ մեքենայացումն անարխիա է, որ խեղում է մարդուն, և համատարած է այդ սպառնալիքը: «Ես հիանում եմ դարաշրջանի հայտնագործություններով, բայց դրանք երկյուղալի են»,- տագնապում է Գառզուն: